Giedrius Juozas Daniulaitis

Giedrius Juozas Daniulaitis (1938 m. kovo 5 d. Kaunas – 2003 m. balandžio 10 d. Kaunas) – Lietuvos architektas, humanitarinių mokslų daktaras.

Biografija 
1960 m. baigė Kauno politechnikos institutą. 1974 m. architektūros mokslų kandidatas.

1960–1961 m. Jonavos rajono vyr. architektas, projektavimo grupės vadovas. 1962–2003 m. dirbo Kauno technologijos universiteto Statybos ir architektūros institute, nuo 1996 m. ir Kauno technologijos universiteto dėstytojas; nuo 1996 m. docentas.

1990–1995 m. Kauno miesto tarybos deputatas.

Projektai 
Suprojektavo poilsio namų (Jonalaukis, Ignalinos rajonas, 1978 m., Birštonas, 1980 m.), suplanavo poilsio zonų, nacionalinių ir regioninių parkų:

 LTSR nacionalinis parkas, dabar Aukštaitijos nacionalinis parkas, su kitais, 1974 m.;
 Žemaitijos nacionalinis parkas, su kitais, 1991 m.;
 Nemuno kilpų regioninis parkas, su kitais, 1992 m.;
 Lietuvos TSR poilsio zonų perspektyvinio išvystymo schemą (architektai Feliksas Bielinskis, Vladas Stauskas, A. Šipaila), 1965 m., LTSR valstybinė premija 1968 m.;
 Kauno miesto savivaldybės bendrojo plano želdynų sistemos formavimo siūlymai, su kitais, 2003 m.

Šaltiniai 

Lietuvos architektai
Lietuvos pedagogai
Kauno politikai
Lietuvos architektūros mokslininkai
LTSR valstybinės premijos laureatai
Lietuvos parkų projektuotojai